Na osnovu člana 121 i 176. stav 1. Zakona o visokom obrazovanju („Službene novine Kantona Sarajevo“ broj 36/22), člana 29 i 31. Zakona o naučnoistraživačkoj djelatnosti („Službene novine Kantona Sarajevo“ broj 26/16) te članova 190 do 206 i članova 217 i 218. Statuta Univerziteta u Sarajevu, Odluke Senata Univerziteta u Sarajevu broj: 01-13-78/22 od 28.09.2022. godine i Odluke Senata Univerziteta u Sarajevu broj:01-2-42/22 od 23.02.2022. godine:

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS ZA IZBOR U NAUČNO NASTAVNA ZVANJA I PONOVNI KONKURS ZA IZBOR U ISTRAŽIVAČKO ZVANJE**

1. Oblast: Patofiziologija - izbor u zvanje vanredni profesor, 1 izvršilac sa punim radnim vremenom
2. Oblast: Dermatovenerologija - izbor u zvanje vanredni profesor, 1 izvršilac sa dijelom radnog vremena, najviše do 50%
3. Oblast: Patologija  – istraživačko zvanje viši stručni saradnik, 1 izvršilac sa punim radnim vremenom

Uslovi za izbor u naučnonastavna zvanja su propisani članom 96. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21) i članovima 192 do 200. Statuta Univerziteta u Sarajevu.

Uslovi za izbor u istraživačka zvanja propisani su članom 31. Zakona o naučnoistraživačkoj djelatnosti Kantona Sarajevo

1. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim naučnim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
2. Viši stručni saradnik: naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu studija najmanje 8 ili 3,5, pokazane naučnoistraživačke sposobnosti.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21) i Statutom Univerziteta u Sarajevu te dokumentaciju propisanu Zakonom o naučnoistraživačkoj djelatnosti i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog profesora: Dokaz o originalnom stručnom uspjehu, kao što je projekt, patent ili originalni metod,
7. Za kandidate koji konkurišu za izbor u zvanje vanrednog profesora: Dokaz o uspješnom mentorstvu,
8. Za kandidate koji konkurišu za izbor u zvanje vanrednog profesora: Dokaz o provedenom izbornom periodu u zvanju docent
9. Za kandidate koji konkurišu za izbor u zvanje višeg stručnog saradnika: Dokaz o prosječnoj ocjeni u skladu sa uslovima za izbor u istraživačka zvanja
10. Za kandidate koji konkurišu za izbor u zvanje višeg stručnog saradnika: Podatke i dokaze o pokazanim naučnoistraživačkim sposobnostima
11. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i Statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu – član 151. Zakona o visokom obrazovanju Kantona Sarajevo i član 194. stav 2. Statuta Univerziteta u Sarajevu
12. Spisak dostavljene dokumentacije.

Dokumenti se prilažu u formi ovjerenih kopija, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252